১৫ বছরের এক কিশোরীকে ধর্ষণের অভিযোগে চার নাবালককে গ্রেফতার করল মুম্বই পুলিশ। এই চার জনের বিরুদ্ধে কেবল ধর্ষণ নয়, রয়েছে সেই ধর্ষণ-দৃশ্যের ভিডিও হোয়াটসঅ্যাপে প্রকাশ করার অভিযোগও।
নির্যাতিতা কিশোরীর এক আত্মীয়ার নজরে আসে ভিডিওটি। সেখান থেকেই জানা যায় ধর্ষণের কথা।
গত ৮ নভেম্বর মুম্বইয়ের পশ্চিম মালাদে এই ধর্ষণের ঘটনাটি ঘটে। নির্যাতিতা মেয়েটিকে ধর্ষণকারীরা মুখ খুলতে বারণ করে, হুমকি দেয়। ওদিকে সোশ্যাল নেটওয়ার্কে ভিডিওটি আপলোড হয় এবং অচিরেই তা ছড়িয়ে পড়ে। যে আত্মীয়ার নজরে আসে এই ভিডিও, তিনি তা দেখা মাত্রই পুলিশে খবর দেন। পুলিশের তৎপরতায় গ্রেফতার হয় ওই চার অভিযুক্ত।